标题：901年
中国纪年
901年，唐昭宗圣穆景文孝皇帝天复元年
历史大事
昭宗复辟
左神策军指挥使孙德昭对刘季述废立愤惋不平，崔胤割衣带，手书令其迎上皇复位。令右神策军中尉王仲先清查军中所隐没钱谷，将士不安。德昭即结右军都将董彦弼、周承海等，谋以除夕伏兵斩刘季述、王仲先。光化四年（901）正月一日，王仲先入朝，至安福门，被孙德昭伏兵擒斩。崔胤率百官迎昭宗复位。周承海擒刘季述、王彦范等，二人顷刻即被乱棍打死，诏灭两中尉、两枢密之族，并诛其党二十余人，废太子为德王，复名李裕。崔胤进位司徒；孙德昭、董彦弼、周承海皆拜相，遥领节度使，时人谓之"三使相"；封朱全忠为东平王。
敕枢密使不预延英奏对
光化四年（901）正月二十三日，昭宗下敕：近年宰臣延英奏事，枢密使侍立傍侧，参预议政，致使争论纷然；出殿后又数改易，挠权乱政。今重申宣宗大中旧制，枢密使须待宰臣奏事毕，方得升延英殿承受公事，以使宦官不得干预朝政。
李茂贞官加尚书令
光化四年（901）正月，凤翔、彰义节度使李茂贞入京朝见昭宗，诏加茂贞守尚书令。唐自太宗李世民武德年间任尚书令以来，二百多年不复授人。代宗时为酬郭子仪大功，虽授之而子仪不敢受；王行瑜怙势强求而终不获，最后竟致败亡。今以授李茂贞，正见唐朝王纲不振，法制荡然。李茂贞除加尚书令外，还兼侍中，进爵岐王。
任命新中尉、新枢密
宦官头目左右神策军中尉和左右枢密使四人既皆被诛，光化四年正月二十三日，又赐神策军两军副使李师度、徐彦孙自尽。宰相崔胤、陆扆上言，请罢宦官典兵，由胤掌左军，扆掌右军。昭宗犹豫两日未决。李茂贞恶宰相掌军权以剪藩镇，口出恶言。昭宗以问神策军都将，皆曰未闻书生为军主，若属南司，必多变更，不若归北司为便。于是诏以前凤翔监军韩全诲及现任凤翔监军张彦弘为左、右神策军中尉，以此取悦于凤翔节度使李茂贞。又以退休枢密使严遵美为观军容处置使，遵美固辞不起。以袁易简，周敬容为枢密使。于是，宦官继续掌军、掌政。
李茂贞留兵充宿卫
光化四年（901）正月，李茂贞辞还镇，宰相崔胤以宦官典兵，终为肘腋之患，请茂贞留兵三千于京师充宿卫，以茂贞假子李继筠为将。左谏议大夫韩偃以为留此兵则家国两危，不留则家国两安，胤不从。是年李继筠终与宦官劫昭宗幸凤翔。
朱全忠取河中
朱全忠既羁服河北，欲再取河中（今山西永济）以制河乐。光化四年（901）正月，遣张存敬将兵三万为前锋，自率中军为后继，奔袭绛（今山西新降）、晋（今山西临汾）。汴军突至，二州皆无守备，刺史出降。全忠屯兵二万以扼河东援兵之路。朝廷恐汴军西入关，急赐诏和解，全忠不听。河中护国节度使王珂告急于李克用，克用以兵不得进，众寡不敌，请王珂举族归朝。珂又求救于凤翔李茂贞，茂贞素无远图，不予回报。二月，河东将李嗣昭攻陷泽州（今山西晋城）。汴将张存敬引兵围河中，王珂势穷，将奔京师，会浮桥坏，无法西渡，遂插白幡于城隅请降。不久，朱全忠至河中，先哭于王重荣之墓，然后进城。表张存敬为护国留后，将王珂举族迁于大梁（今河南开封）。王氏自广明元年（880）王重荣据河中，传兄重盈以及子珂，凡二十二年而亡，朱全忠自此又并一镇。自后，全忠送王珂入朝，遣人杀之于路。
李克用修好朱全忠
朱全忠大军在晋，准备进攻李克用。朝廷急赐诏令晋、汴和解，朱全忠虽不从，李克用却因全忠渐强，已并河中，恐汴师北进，乃于光化四年（901）二月遣使以重币向朱全忠修好。全忠虽也遣使回报，但忿其书辞傲慢，仍决意攻晋。会其妻张夫人疾急，乃自河中（今山西永济）东归。
昭宗命相
光化四年（901）二月，昭宗以翰林学士、户部侍郎王溥和吏部侍郎裴枢同平章事；又加幽州节度使刘仁恭、魏博节度使罗绍威并兼侍中为使相。五月，加镇海、镇东节度使钱镠守侍中；佑国节度使张全义兼中书令，亦为使相。
朱全忠大举攻河东
光化四年（901）三月，朱全忠发兵六路大举攻李克用，主力氏叔琮入太行，连下泌（今山西沁源）、泽（今山西晋城）、潞（今山西长治）、辽（今山西左权）四州，昭义节度使孟迁等河东将多人降汴。四月，汴军进逼晋阳（今山西太原），城中大恐。时大雨积旬，汴及河北诸镇兵既众，刍粮不继，士卒疟痢，全忠乃召兵还。五月，氏叔琮等诸道军退，河东将周德威、李嗣昭以精骑五千追蹑，杀获甚众，斩附于汴的汾州（今山西汾阳）刺史李瑭。朱全忠遣丁会守潞州，以遏河东兵。
朱全忠兼领四镇
天复元年（901）五月，朱全忠奏请朝廷再加已河中节度使，令河中军民为己请命。二十二日，诏以全忠为宣武、宣义、天平、护国四镇节度使，是以成为地盘最大、领兵最多的藩镇。全忠所以领河中，是上可制朝廷，下可制李克用，故有此请。
改元天复，昭雪王涯等
光化四年（901）四月二十二日，昭宗谒太庙；二十五日，赦天下，改元，以光化四年为天复元年。宰相崔胤等议诛宦官，是日，昭雪太和九年（835）甘露之变时被宦官杀害的宰相王涯等十七家。
罢神策两军卖酒曲
先是杨复恭为中尉，借度支卖酒曲一年之利以赡两军，自是不复肯归。至天复元年（901）五月，崔胤欲抑宦官，故罢左右神策军卖酒曲，近畿诸镇亦在禁止之列。凤翔（今陕西）为近镇，节度使李茂贞不肯放弃卖酒曲之利，上表请入朝论奏，左军中尉韩全诲劝昭宗允其入朝。茂贞至京师，全诲深与相结。崔胤惧，暗中与朱全忠勾结益甚，而与茂贞为仇亦深。
李克用取隰、慈
天复元年（901）六月，李克用遣李嗣昭、周德威趁朱全忠退兵之机，收复失地。攻隰州（今山西隰县），刺史唐礼投降；攻慈州，刺史张环又降。
东川道士杜从法起事
天复元年（901）闰六月，道士杜从法以迷信煽动昌（今四川大足）、普（今四川安岳）、合（今四川合川）三州民起事。王建遣行营兵马使王宗黯将兵三万会东川、武信兵攻讨。七月，杜从法及其众皆被镇压。
契丹痕德堇可汗
天复元年（901），契丹痕德堇可汗立。痕德堇可汗以契丹迭刺部酋长耶律阿保机为本部夷离堇，专征讨。是年连破室韦、于厥、奚等部族，俘获甚众。十月，痕德堇可汗授阿保机大迭烈府夷离堇。
崔胤折抑宦官
昭宗自复辟以来，悉以军国事委宰相崔胤，胤请帝尽诛宦官，但以宫女掌内诸司事。宦官使宫中美女知书者侍帝侧，洞察其事。左军中尉韩全诲等每宴聚即流涕相诀别，日夜谋去胤之。胤时领户部、度支、盐铁三司使，全诲教禁军诉胤减损冬衣，帝被迫解胤盐铁使。天复元年（901）闰六月，崔胤知谋泄事急，遗书朱全忠，称受密诏，令全忠以兵迎车驾幸东都。时朱全忠、李茂贞各有挟天子令诸侯之意，全忠欲帝幸东都，茂贞欲帝幸凤翔。七月，全忠得书，归大梁（今河南开封）发兵。
杨行密遣将攻杭州
天复元年（901）八月，有谣言盛传钱镠为盗所杀，杨行密即遣李神福等将兵攻杭州，两浙将顾全武列八寨以拒。十月，淮、浙两军相距日久，顾全武轻敌，李神福设伏大破浙兵，斩首五千级，生擒全武，浙将秦昶率众三千投降。十二月，李神福知钱镠不死，而杭州城坚，久攻不拔，乃遣人守卫镠祖考墓，镠遣使谢，神福受镠犒赂而还军。
朱全忠大发兵入关
天复元年（901）十月，朱全忠大举发兵入关。至河中（今山西永济），表请车驾幸东都，京城大骇，士民亡窜山谷，百官皆不敢入朝，阙前寂寞无人。十一月，朱全忠引四镇兵七万至同州（今陕西大荔），韩建所署匡国留后司马邺迎降。全忠遣邺入华州（今陕西华县）劝韩建归降，并引兵逼华州城。韩建单骑出降，全忠以其为忠武节度使，以兵送之陈州（今河南淮阳）。斩镇国节度副使李巨川，收韩建所聚敛钱九百万缗。又徙忠武节度使赵翊为匡国节度使。时宦官已于四日劫昭宗幸凤翔，崔胤遣王溥等列状请全忠西迎车驾。十四日全忠至长安，宰相率百官列队
迎于长乐坡。
复许宦官延英议政
天复元年（901）十月二十五日，宦官首领左神策军中尉韩全诲胁昭宗入阁召百官，追废本年正月二十三日不许宦官参预宰臣延英奏对之敕。先是，咸通以来，例准宦官两军中尉、两枢密预延英奏对，位同宰相。是日便殿仗下后继开延英，全诲等即侍延英殿侧，与皇帝宰相共同议政。
宦官劫驾至凤翔
宦官韩全诲等惧诛，谋以兵胁昭宗，乃与禁军都将深相结。天复元年（901）十月，朱全忠举兵入关中，全诲令凤翔将李继筠与禁军都将李彦弼等勒兵劫昭宗幸凤翔。帝密赐崔胤御札，告以车驾被迫西行，请胤东行迎汴兵，言皆凄怆。宦官对昭宗严兵防范，人及文书出入搜阅甚严，翰林学士亦不复入禁内召对。十一月，李继筠勒兵阙下大掠，禁军都将李继昭（即孙德昭）不依宦官，帅所部兵保护宰相崔胤所居开化坊，使胤不致死于乱兵之手。四日，乃冬至大朝会，庭无群臣，帝独坐思政殿，全诲等陈兵殿前，逼帝下楼，李彦弼于掖庭御院纵火。昭宗不已，与皇后、妃嫔、诸王百余人上马出宫，是夕宿鄠县（今陕西户县）。五日，李茂贞率军迎车驾，六日至盩厔（今陕西周至）。十四日至凤翔。因宰相百官不从，权以兵部侍郎卢光启参知机务。
朱全忠追驾攻歧、邠
天复元年（901）十一月，唐昭宗被劫至凤翔，朱全忠使判官入觐奏事，称奉密诏将兵入朝。韩全诲等矫诏答以：“密诏皆崔胤诈为，朕避难凤翔，非宦官所劫，卿宜敛兵东归。”李茂贞遣将符道昭屯武功以拒汴兵，被汴将康怀贞击破。二十日，朱全忠追至凤翔，李茂贞登城与全忠对话，劝其退兵。并胁昭宗屡诏全忠还镇，罢崔胤、裴枢宰相位。全忠知凤翔城坚一时难以攻克，乃移兵先北取邠州（今陕西彬县）。静难节度使李继徽请降，复姓名杨崇本。全忠质其妻于河中，令崇本仍镇邠州。全诲、茂贞乃以诏命征河东兵，李克用遣李嗣昭将兵五千攻晋州（今山西临汾），破汴兵，但不能影响大局。十二月，朱全忠回兵攻克盩厔（今陕西周至），令崔胤帅百官及京师居民悉迁于华州（今陕西华县）。韩全诲又遣中使二十余人分道征江、淮兵入援，戎昭节度使冯行袭尽杀中使，收其矫诏假敕送全忠。全诲又征兵于王建，建外修好于全忠，而阴许李茂贞以救援，乃使王宗佶等将兵五万，声言迎车驾，其实欲袭李茂贞山南诸州。
刘隐为广州留后
天复元年（901）十一月，广州清海节度使徐彦若卒，遗表荐行军司马刘隐权知留后，刘隐始得广州。
钟传围抚州
天复元年（901）十二月，江西节度使钟传将兵围抚州（今江西临川），天火（雷击）烧其城，士民惊恐，诸将请急攻，传制止，曰：“乘人之危，非仁也。”又祝曰：“全讽之罪，天为害民”。刺史危全讽闻之，谢罪听命，并以女妻传子匡时。
曹松进士及第
天复元年（901），曹松进士及第，年已七十余岁，特授校书郎。曹松，字梦征，生卒年不详，舒州（今安徽潜山附近）人。工诗，诗作有《己亥岁暮》等，有《曹松诗集》传世。
吴融任户部侍郎
天复元年（901），吴融任户部侍郎。吴融，字子华，生卒年不详，越州山阴（今浙江绍兴）人。龙纪元年（889）进士，官终翰林学士承旨。诗作有《金桥感事》等。有《唐英歌诗》。
曹山本寂禅师卒
天复元年（901），曹山本寂禅师卒。本寂（839--901），俗姓黄，莆田（今福建）人。少受儒学，十九岁出家，入福唐灵石山潜修佛学。二十五岁登戒，闻洞山价禅师名，往来请益，卒得心传，盘桓数载始辞去。随缘放旷，如愚若讷，后受请住抚州（今江西）曹山，更迁荷玉山，两处法席鼎盛，学者云集。昔日丛林启发，曾无轨辙，至此乃以洞山五位铨量，持为标准。又注塞山子诗，以饷学人。洪州（今江西南昌）镇帅钟传屡请，不往，但写《大梅山居颂》一首以答。天复元年六月，无疾而化，寿六十二。
径山洪湮禅师卒
天复元年（901），径山洪湮禅师卒。洪湮，俗姓吴，吴兴（今浙江）人。年十九从无上大师出家，既圆大戒，历参诸宿，于沩山处得契悟，为嗣。会昌废佛，洪湮易服而隐，潜居长沙罗晏家。大中初始返故乡，居西峰院。时无上大师入住径山，召之往就。咸通六年（865）无上大师圆寂，众僧推洪湮继席。初时，洪湮识钱镠于微时，因爱镠才识，嘱以自爱奋发，至此钱镠显达，统治两浙，感念洪湮微时教诲，誓为外护，故径山于时兴大无比。湮以天复元年。
画家刁光避地入蜀
刁光，又名光胤，唐末画家，长安人，天复元年（901）入蜀，居蜀三十多年，八十余岁死。作画甚勤，"非病不休，非老不息"。善画湖、石、花卉、猫兔、鸟雀。工龙水。为寺院作壁画甚多。黄筌、孔嵩皆师之，系五代。北宋时黄氏花鸟画之先导。
通鉴记载
昭宗圣穆景文孝皇帝中之中天复元年（辛酉，公元九零一年） 
春，正月，乙酉朔，王仲先入朝，至安福门，孙德昭擒斩之，驰诣少阳院，叩门呼曰：“逆贼已诛，请陛下出劳将士。”何后不信，曰：“果尔，以其首来！”德昭献其首，上乃与后毁扉而出。崔胤迎上御长乐门楼，帅百官称贺。周承诲擒刘季述、王彦范继至，方诘责，已为乱梃所毙。薛齐偓赴井死，出而斩之。灭四人之族，并诛其党二十馀人。宦官奉太子匿于左军，献传国宝。上曰：“裕幼弱，为凶竖所立，非其罪也。”命还东宫，黜为德王，复名裕。丙戌，以孙德昭同平章事，充静海节度使，赐姓名李继昭。 
丁亥，崔胤进位司徒，胤固辞。上宠待胤益厚。 
己丑，朱全忠闻刘季述等诛，折程岩足，械送京师，并刘希度、李奉本等皆斩于都市，由是益重李振。 
庚寅，以周承诲为岭南西道节度使，赐姓名李继诲，董彦弼为宁远节度，赐姓李，并同平章事；与李继昭俱留宿卫，十日乃出还家，赏赐倾府库，时人谓之“三使相”。 
癸巳，进朱全忠爵东平王。 
丙午，敕：“近年宰臣延英奏事，枢密使侍侧，争论纷然。既出，又称上旨未允，复有改易，桡权乱政。自今并依大中旧制，俟宰臣奏事毕，方得升殿承受公事。”赐两军副使李师虔、徐彦孙自尽，皆刘季述之党也。 
凤翔、彰义节度使李茂贞来朝；加茂贞守尚书令，兼侍中，进爵歧王。 
刘季述、王仲先既死，崔胤、陆扆上言：“祸乱之兴，皆由中官典兵。乞令胤主左军，扆主右军，则诸侯不敢侵陵，王室尊矣。”上犹豫两日未决。李茂贞闻之，怒曰：“崔胤夺军权未得，已欲翦灭诸侯！”上召李继昭、李继诲、李彦弼谋之，皆曰：“臣等累世在军中，未闻书生为军主；若属南司，必多所变更，不若归之北司为便。”上乃谓胤、扆曰：“将士意不欲属文臣，卿曹勿坚求。”于是以枢密使韩全诲、凤翔监军使张彦弘为左、右中尉。全诲亦前凤翔监军也。又征前枢密使致仕严遵美为两军中尉、观军容处置使。遵美曰：“一军犹不可为，况两军乎！”固辞不起。以袁易简、周敬容为枢密使。 
李茂贞辞还镇。崔胤以宦官典兵，终为肘腋之患，欲以外兵制之，讽茂贞留兵三千于京师，充宿卫，以茂贞假子继筠将之。左谏议大夫万年韩偓以为不可，胤曰：“兵自不肯去，非留之也。”偓曰：“始者何为召之邪？”胤无以应。偓曰：“留此兵则家国两危，不留则家国两安。”胤不从。 
朱全忠既服河北，欲先取河中以制河东。己亥，召诸将谓曰：“王珂驽材，恃太原自骄汰。吾今断长蛇之腰，诸君为我以一绳缚之。”庚子，遣张存敬将兵三万自汜水度河出舍山路以袭之，全忠以中军继其后。戊申，存敬至绛州。晋、绛不意其至，皆无守备，庚戌，绛州刺史陶建钊降之；壬子，晋州刺史张汉瑜降之。全忠遣其将侯言守晋州，何絪守绛州，屯兵二万以扼河东援兵之路。朝廷恐全忠西入关，急赐诏和解之；全忠不从。珂遣间使告急于李克用，道路相继，克用以汴人先据晋、绛，兵不得进。珂妻遗克用书曰：“儿旦暮为俘虏，大人何忍不救！”克用报曰：“今贼兵塞晋、绛，众寡不敌，进则与汝两亡，不若与王郎举族归朝。”珂又遗李茂贞书，言：“天子新返正，诏籓镇无得相攻，同奖王室。今诸公不顾诏命，首兴兵相加，其心可见。河中若亡，则同华、邠、岐俱不自保。天子神器拱手授人，其势必然矣。公宜亟帅关中诸镇兵，固守潼关，赴救河中。仆自知不武，愿于公西偏授一小镇，此地请公有之。关中安危，国祚修短，系公此举，愿审思之！”茂贞素无远图，不报。 
二月，甲寅朔，河东将李嗣昭攻泽州，拔之。 
乙卯，张存敬引兵发晋州；己未，至河中，遂围之。王珂势穷，将奔京师，而人心离贰，会浮梁坏，流澌塞河，舟行甚难，珂挈其族数百人欲夜登舟，亲谕守城者，皆不应。牙将刘训曰：“今人情扰扰，若夜出涉河，必争舟纷乱，一夫作难，事不可知。不若且送款存敬，徐图向背。”珂从之。壬戌，珂植白幡于城隅，遣使以牌印请降于存敬。存敬请开城，珂曰：“吾于朱公有家世事分，请公退舍，俟朱公至，吾自以城授之。”存敬从之，且使走白全忠。乙丑，全忠至洛阳，闻之喜，驰往赴之。戊辰，至虞乡，先哭于重荣之墓，尽哀；河中人皆悦。珂欲面缚牵羊出迎，全忠遽使止之曰：“太师舅之恩何可忘！若郎君如此，使仆异日何以见舅于九泉！”乃以常礼出迎，握手歔欷，联辔入城。全忠表张存敬为护国军留后，王珂举族迁于大梁。其后全忠遣珂入朝，遣人杀之于华州。全忠闻张夫人疾亟，遽自河中东归。李克用遣使以重币请修好于全忠；全忠虽遣使报之，而忿其书辞蹇傲，决欲攻之。 
以翰林学士、户部侍郎王溥为中书侍郎、同平章事。以吏部侍郎裴枢为户部侍郎、同平章事。溥，正雅之从孙也，常在崔胤幕府，故胤引之。 
赠谥故睦王倚曰恭哀太子。 
加幽州节度使刘仁恭、魏博节度使罗绍威并兼侍中。 
三月，癸未朔，朱全忠至大梁。癸卯，遣氏叔琮等将兵五万攻李克用，入自太行，魏博都将张文恭入自磁州新口，葛从周以兖、郓兵会成德兵入自土门，洺州刺史张归厚入自马岭，义武节度使王处直入自飞狐，权知晋州侯言以慈、隰、晋、绛兵入自阴地。叔琮入天井关，进军昂车。辛亥，沁州刺史蔡训以城降。河东都将盖璋诣侯言降，即令权知沁州。壬子，叔琮拔泽州，刺史李存璋弃城走。叔琮进攻潞州，昭义节度使孟迁降之。河东屯将李审建、王周将步军一万、骑二千诣督琮降。叔琮进趣晋阳。夏，四月，乙卯，叔琮出石会关，营于洞涡驿。张归厚引兵至辽州，丁巳，辽州刺史张鄂降。别将白奉国会成德兵自井陉入，己未，拔承天军，与叔琮烽火相应。 
甲戌，上谒太庙。丁丑，赦天下，改元。雪王涯等十七家。 
初，杨复恭为中尉，借度支卖曲之利一年以赡两军，自是不肯复归。至是，崔胤草赦，欲抑宦官，听酤者自造曲，但月输榷酤钱。两军先所造曲，趣令减价卖之，过七月无得复卖。 
东川节度使王宗涤以疾求代，王建表马步使王宗裕为留后。 
氏叔琮等引兵抵晋阳城下，数挑战，城中大恐。李克用登城备御，不遑饮食。时大雨积旬，城多颓坏，随加完补。河东将李嗣昭、李嗣源凿暗门，夜出攻汴垒，屡有杀获。李存进败汴军于洞涡。时汴军既众，刍粮不给，久雨，士卒疟利，全忠乃召兵还。五月，叔琮等自石会关归，诸道军亦退。河东将周德威、李嗣昭以精骑五千蹑之，杀获甚众。先是，汾州刺史李瑭举州附于汴军，克用遣其将李存审攻之，三日而拔，执瑭，斩之。氏叔琮过上党，孟迁挈族随之南徙。朱全忠遣丁会代守潞州。 
朱全忠奏乞除河中节度使，而讽吏民请己为帅。癸卯，以全忠为宣武、宣义，天平、护国四镇节度使。己酉，加镇海、镇东节度使钱镠守侍中。 
崔胤之罢两军卖麹也，并近镇亦禁之。李茂贞惜其利，表乞入朝论奏，韩全诲请许之。茂贞至京师，全诲深与相结。崔胤始惧，阴厚朱全忠益甚，与茂贞为仇敌矣。 
以佑国节度使张全义兼中书令。 
六月，癸亥，朱全忠如河中。 
上之返正也，中书舍人令狐涣、给事中韩偓皆预其谋，故擢为翰林学士，数召对，访以机密。涣，綯之子也。时上悉以军国事委崔胤，每奏事，上与之从容，或至然烛。宦官畏之侧目，事无大小，皆咨胤而后行。胤志欲尽除之，韩偓屡谏曰：“事禁太甚。此辈亦不可全无，恐其党迫切，更生他变。”胤不从。丁卯，上独召偓，问曰：“敕使中为恶者如林，何以处之？”对曰：“东内之难，敕使谁非同恶，处之当在正旦，今已失其时矣。”上曰：“当是时，卿何不为崔胤言之？”对曰：“臣见陛下诏书云，‘自刘季述等四家之外，其馀一无所问。’夫人主所重，莫大于信，既下此诏，则守之宜坚。若复戮一人，则人人惧死矣。然后来所去者已为不少，此其所以汹汹不安也。陛下不若择其尤无良者数人，明示其罪，置之于法，然后抚谕其余曰：‘吾恐尔曹谓吾心有所贮，自今可无疑矣。’乃择其忠厚者使为之长。其徒有善则奖之，有罪则惩之，咸自安矣。今此曹在公私者以万数，岂可尽诛邪！夫帝王之道，当以重厚镇之，公正御之，至于琐细机巧，此机生则彼机应矣，终不能成大功，所谓理丝而棼之者也。况今朝廷之权，散在四方。苟能先收此权，则事无不可为者矣。?鄙仙钜晕?滑曰：“此事终以属卿。” 
李克用遣其将李嗣昭、周德威将兵出阴地关，攻隰州，刺史唐礼降之。进攻慈州，刺史张瑰降之。 
闰月，以河阳节度使丁会为昭义节度使，孟迁为河阳节度使，从朱全忠之请也。 
道士杜从法以妖妄妄诱昌、普、合三州民作乱，王建遣行营兵马使王宗黯将兵三万会东川、武信兵讨之。宗黯，即吉谏也。 
崔胤请上尽诛宦官，但以宫人掌内诸司事。宦官属耳，颇闻之，韩全诲等涕泣求哀于上，上乃令胤：“有事封疏以闻，勿口奏。”宦官求美女知书者数人，内之宫中，阴令诇察其事，尽得胤密谋，上不之觉也。全诲等大惧，每宴聚，流涕相诀别，日夜谋所以去胤之术。胤时领三司使，全诲等教禁军对上喧噪，诉胤减损冬衣。上不得已，解胤盐铁使。时朱全忠、李茂贞各有挟天子令诸侯之意，全忠欲上幸东都，茂贞欲上幸凤翔。胤知谋泄，事急，遗朱全忠书，称被密诏，令全忠以兵迎车驾，且言：“昨者返正，皆令公良图，而凤翔先入朝抄取其功。今不速来，必成罪人，岂惟功为他人所有，且见征讨矣！”全忠得书，秋，七月，甲寅，遽归大梁发兵。 
西川龙台镇使王宗侃等讨杜从法，平之。 
八月，甲申，上问韩偓曰：“闻陆扆不乐吾返正，正旦易服，乘小马出启夏门，有诸？”对曰：“返正之谋，独臣与崔胤辈数人知之，扆不知也。一旦忽闻宫中有变，人情能不惊骇！易服逃避，何妨有之！陛下责其为宰相无死难之志则可也，至于不乐返正，恐出于谗人之口，愿陛下察之。”上乃止。韩全诲等惧诛，谋以兵制上，乃与李继昭、李继诲、李彦弼、李继筠深相结，继昭独不肯从。它日，上问韩偓：“外间何所闻？”对曰：“惟闻敕使忧惧，与功臣及继筠交结，将致不安，亦未知其果然不耳。”上曰：“是不虚矣。比日继诲、彦弼辈语渐倔强，令人难耐。令狐涣欲令朕召崔胤及全诲等于内殿，置酒和解之，何如？”对曰：“如此则彼凶悖益甚。”上曰：“为之奈何？”对曰：“独有显罪数人，速加窜逐，馀者许其自新，庶几可息。若一无所问，彼必知陛下心有所贮，益不自安，事终未了耳。”上曰：“善！”既而宦官自恃党援已成，稍不遵敕旨；上或出之使监军，或黜守诸陵，皆不行，上无如之何。 
或告杨行密云，钱镠为盗所杀。行密遣步军都指挥使李神福等将兵取杭州，两浙将顾全武等列八寨以拒之。 
九月，癸丑，上急召韩偓，谓曰：“闻全忠欲来除君侧之恶，大是尽忠，然须令与茂贞共其功。若两帅交争，则事危矣。卿为我语崔胤，速飞书两镇，使相与合谋，则善矣。?比尚绗上又谓偓曰：“继诲、彦弼辈骄横益甚，累日前与继筠同入，辄于殿东令小儿歌以侑酒，令人惊骇。”对曰：“臣必知其然，兹事失之于初。当正旦立功之时，但应以官爵、田宅、金帛酬之，不应听其恣出入禁中。此辈素无知识，数求入对，或妄论朝政，或僭易荐人，稍有不从，则生怨望。况惟知嗜利，为敕使以厚利雇之，令其如此耳。崔胤本留卫兵，欲以制敕使也，今敕使、卫兵相与为一，将若之何！汴兵若来，必与岐兵斗于阙下，臣窃寒心。”上但愀然忧沮而已。 
冬，十月，戊戌，朱全忠大举兵发大梁。 
李神福与顾全武相拒久之，神福?窈挤枿使出入卧内。神福谓诸将曰：“杭兵尚强，我师且当夜还。”杭俘走告全武，神福命勿追，暮遣羸兵先行，神福为殿，使行营都尉吕师造伏兵青山下。全武素轻神福，出兵追之。神福、师造夹击，大破之，斩首五千级，生擒全武。钱镠闻之，惊泣曰：“丧我良将！”神福进攻临安，两浙将秦昶帅众三千降之。 
韩全诲闻朱全忠将至，丁酉，令李继诲、李彦弼等勒兵劫上，请幸凤翔，宫禁诸门皆增兵防守，人及文书出入搜阅甚严。上遣人密赐崔胤御札，言皆凄怆，末云：“我为宗社大计，势须西行，卿等但东行也。惆怅！惆怅！”戊戌，上遣赵国夫人出语韩偓：“朝来彦弼辈无礼极甚，欲召卿对，其势未可。”且言：“上与皇后但涕泣相同。”自是，学士不复得对矣。癸卯，全诲等令上入阁召百官，迫寝正月丙午敕书，悉如咸通以来近例。是日，开延英，全诲等即侍侧，同议政事。丁未，神策都指挥使李继筠遣部兵掠内库宝货、帷帐、法物，韩全诲遣人密送诸王、宫人先之凤翔。戊申，朱全忠至河中，表请车驾幸东都，京城大骇，士民亡窜山谷。是日，百官皆不入朝，阙前寂无人。 
十一月，己酉朔，李继筠等勒兵阙下，禁人出入，诸军大掠。士民衣纸及布襦者，满街极目。韩建以幕僚司马邺知匡国留后。朱全忠引四镇兵七万趣同州，邺迎降。 
韩全诲等以李继昭不与之同，遏绝不令见上。时崔胤居第在开化坊，继昭帅所部六十馀人及关东诸道兵在京师者共守卫之。百官及士民避乱者，皆往依之。庚戌，上遣供奉官张绍孙召百官，崔胤等皆表辞不至。壬子，韩全诲等陈兵殿前，言于上曰：“全忠以大兵逼京师，欲劫天子幸洛阳，求传禅。臣等请奉陛下幸凤翔，收兵拒之。“上不许，杖剑登乞巧楼。全诲等逼上下楼，上行才及寿春殿，李彦弼已于御院纵火。是日冬至，上独坐思政殿，翘一足，一足蹋栏干，庭无群臣，旁无侍者。顷之，不得已，与皇后、妃嫔、诸王百馀人皆上马，恸哭声不绝，出门，回顾禁中，火已赫然。是夕，宿鄠县。 
朱全忠遣司马邺入华州，谓韩建曰：“公不早知过自归，又烦此军少留城下矣。”是日，全忠自故市引兵南渡渭，韩建遣节度副使李巨川请降，献银三万两助军，全忠乃西南趣赤水。 
癸丑，李茂贞迎车驾于田家硙，上下马慰接之。甲寅，车驾至盩厔；乙卯，留一日。 
朱全忠至零口西，闻车驾西幸，与僚佐议，复引兵还赤水。左仆射至仕张浚说全忠曰：“韩建，茂贞之党，不先取之，必为后患。?比?椅沤擫斜砣疤熳有曳锵璎乃引兵逼其城。建单骑迎谒，全忠责之，对曰：“建目不知书，凡表章书檄，皆李巨川所为。”全忠以巨川常为建画策，斩之军门。谓建曰：“公许人，可即往衣锦。”丁巳，以建为忠武节度使，理陈州，以兵援送之；以前商州刺史李存权知华州，徙忠武节度使赵珝为匡国节度使。车驾之在华州也，商贾辐凑，韩建重征之，二年，得钱九百万缗。至是，全忠尽取之。 
是时京师无天子，行在无宰相，崔胤使太子太师卢渥等二百馀人列状请朱全忠西迎车驾，又使王溥至赤水见全忠计事。全忠复书曰：“进则惧胁君之谤，退则怀负国之惭，然不敢不勉。”戊午，全忠发赤水。 
辛酉，以兵部侍郎卢光启权句当中书事。车驾留岐山三日，壬戌，至凤翔。 
朱全忠至长安，宰相帅百官班迎于长乐坡。明日行，复班辞于临皋驿。全忠赏李继昭之功，初令权知匡国留后，复留为两街制置使，赐与甚厚，继昭尽献其兵八千人。全忠使判官李择、裴铸入奏事，称：“奉密诏及得崔胤书，令臣将兵入朝。”韩全诲等矫诏答以：“朕避灾至此，非宦官所劫，密诏皆崔胤诈为之，卿宜敛兵归保土宇。”茂贞遣其将符道昭屯武功以拒全忠，癸亥，全忠将康怀贞击破之。 
丁卯，以卢光启为右谏议大夫，参知机务。 
戊辰，朱全忠至凤翔，军于城东。李茂贞登城谓曰：“天子避灾，非臣下无礼，谗人误公至此。”全忠报曰：“韩全诲劫迁天子，今来问罪，迎扈还宫。岐王苟不预谋，何烦陈谕！”上屡诏全忠还镇，全忠乃拜表奉辞。辛未，移兵北趣邠州。 
甲戌，制：守司空兼门下侍郎、同平章事崔胤责授工部尚书，户部侍郎、同平章事裴枢罢守本官。 
乙亥，朱全忠攻邠州。丁丑，静难节度使李继徽请降，复姓名杨崇本。全忠质其妻于河中，令崇本仍镇邠州。全忠之西入关也，韩全诲、李茂贞以诏命征兵河东，茂贞仍以书求援于李克用。克用遣李嗣昭将五千骑自沁州趣晋州，与汴兵战于平阳北，破之。乙亥，全忠发邠州。戊寅，次三原。十二月，癸未，崔胤至三原见全忠，趣之迎驾。乙丑，全忠遣朱友宁攻盩厔，不下。戊戌，全忠自往督战，盩厔降，屠之。全忠令崔胤帅百官及京城居民悉迁于华州。诏以裴贽充大明宫留守。 
清海节度使徐彦若薨，遗表荐行军司马刘隐权留后。 
李神福知钱镠定不死，而临安城坚，久攻不拔，欲归，恐为镠所邀，乃遣人守卫镠祖考丘垄，禁樵采，又使顾全武通家信。镠遣使谢之。神福于要路多张旗帜为虚寨，镠以为淮南兵大至，遂请和。神福受其犒赂而还。 
朱全忠之入关也，戎昭节度使冯行袭遣副使鲁崇矩听命于全忠。韩全诲遣中使二十馀人分道征江、淮兵屯金州，以胁全忠，行袭尽杀中使，收其诏敕送全忠。又遣中使征兵于王建，朱全忠亦遣使乞师于建。建外修好于全忠，罪状李茂贞，而阴劝茂贞坚守，许之救援。以武信节度使王宗佶、前东川节度使王宗涤等为扈驾指挥使，将兵五万，声言迎军驾，其实袭茂贞山南诸州。 
江西节度使钟传将兵围抚州刺史危全讽，天火烧其城，士民欢惊。诸将请急攻之，传曰：“乘人之危，非仁也。”乃祝曰：“全讽之罪，无为害民。”火寻止。全讽闻之，谢罪听命，以女妻传子匡时。传少时尝猎，醉遇虎，与斗，虎搏其肩，而传亦持虎腰不置。旁人共杀虎，乃得免。既贵，悔之，常戒诸子曰：“士处世贵智谋，勿效吾暴虎也。” 
武贞节度使雷满薨，子彦威自称留后。